Ամբիոնի աշխատակիցների գիտական գործունեությունն ընդգրկում է լայն շրջանակներ: Նրանց ուշադրության կենտրոնում են գտնվում ՕՀՀ որոնման, հետախուզման և երկրաբանատնտեսագիտական գնահատման հիմնահարցերը, որոնք ուղղված են հանքավայրերի հետախուզվածության նպատակահարմար աստիճանի որոշման, հետախուզման սխալների պարզաբանման, գնահատողական կոնդիցիաների մշակման, ինչպես նաև երկրաբանահետախուզական ու շահագործական աշխատանքների ժամանակ շրջակա միջավայրի պահպանության խնդիրների լուծմանը: Նրանք զբաղվում են խոշորամասշտաբ կանխատեսումային մետաղածնական քարտեզների կազմմամբ, հանքային դաշտերի ու հանքավայրերի կառուցվածքների ուսումնասիրությամբ, մետաղական օգտակար հանածոների հանքային շրջանների, հանգույցների ու դաշտերի ձևավորման և հանքայնացման տեղայնացման օրինաչափությունների պարզաբանմամբ, թաքնված ներծին հանքայնացման երկրաքիմիական որոնումների մեթոդիկայի մշակմամբ: